**Dunai Sárkányok Sárkányhajós, és Természetjáró Egyesület**

**Vác**

**Szervezeti és Működési Szabályzata**

1. **A Sportegyesület főbb adatai:**
	1. Neve: Dunai Sárkányok Sárkányhajós és Természetjáró Egyesület Vác
	2. Alapítás éve: 2005
	3. Székhelye: 2600 Vác, Kálvin János utca 2.
	4. Levelezési címe: 2600 Vác, Zrínyi u. 34.
	5. Alapszabály elfogadása: 2013 február 1.
	6. Nyilvántartási sorszám: Pk.60011/2006/1/II.2006.03.09.
	7. Adószáma: 18712689-1-13
	8. Színe: piros,kék,arany
2. **A sportegyesület jogi és társadalmi funkciói:**
	1. A Sportegyesület Elnöke:
	2. Elnökségi tagok:
	3. Felügyelő Bizottság Elnöke:
	4. Felügyelő Bizottság tagok:
	5. Fegyelmi Bizottság Elnöke:
	6. Fegyelmi Bizottság tagok:
	7. Szakosztályok, szakosztályvezetők:
3. **Sportegyesület működésének alapelvei:**
	1. Jelen Szervezeti és Működési Szabályzat (továbbiakban SZMSZ) Magyarország Alaptörvénye, a
	 közhasznú jogállásról valamint a civil szervezetek működéséről és támogatásáról szóló 2011.évi
	 CLXXV tv.(továbbiakban Civil törvény.)5.§(1) bekezdésében, és a sportról szóló 2004.évi I. tv.,
	 valamint a Pest Megyei Bíróság Pk. 60011/1./II.2006.03.09. sorszám alatt nyilvántartásba vett
	 alapszabály rendelkezéseinek figyelembevételével készült.
	2. Az 1. pontban felsorolt szabályok, valamint a Sportegyesületre érvényes egyéb kötelező érvényű

rendeleteket a Sport egyesületen belüli végrehajtását valamint a részletszabályokat a jelen SZMSZ tartalmazza.

* 1. A Sportegyesület szervezeti és működési szabályzata, a Sportegyesület működését, az elnökség, a

tisztségviselők, a bizottságok, szakosztályok, sportcsoportok szervezetét és működését érintő valamennyi kérdést szabályozza.

* 1. A szervezeti és működési szabályzat nem áll ellentétben a Sportegyesület alapszabályával.
1. **A Sportegyesület tevékenysége:**

**4.1 A társadalom és az egyén közös érdekeinek kielégítésére irányuló cél szerinti tevékenységek:**

4.1.1 A sporttevékenység, mint a kultúra része kulturális tevékenység.

4.1.2. Tagjai és tagjain kívül mások számára is rendszeres testedzés, sportolás, és versenyzés lehetőségeinek biztosítása.

4.1.3. A társadalmi öntevékenység kibontakoztatása.

4.1.4. Egészségmegőrzés, betegség megelőzés, gyógyító-, egészségügyi rehabilitációs tevékenység:

4.1.5. Nevelés, oktatás, képességfejlesztés, ismeretterjesztés.

4.1.6. Közhasznú szervezetek számára biztosított –csak közhasznú szervezetek által igénybe vehető- szolgáltatások.

4.1.7. Környezetvédelem.

4.1.8 Hazai és nemzetközi sportkapcsolatok létesítése és fenntartása.

1. **A sportegyesület alapvető feladata:**
	1. A sárkányhajó, mint sporteszköz, továbbá a sárkányhajózás, mint sportág magyarországi népszerűsítése, ill. a sportágakban tevékenykedve részt vállalni a diák, és utánpótlás korú fiatalok nevelésében, valamint a felnőtt és a fogyatékkal élő sportolók képzésében és versenyeztetésében.
	2. A futás, a kajak-kenu, mint sportágak, a nordic-walking. az outrigger evezés, mint sporttevékenység magyarországi népszerűsítése, illetve a sportágakban tevékenykedve részt vállalni a diák, és utánpótlás korú fiatalok nevelésében.
	3. Természetjárás tapasztalt túrázók, túravezetők bevonásával, a környezetünk megismerése, megóvása érdekében.
	4. Környezetünk védelme az egyesület lehetőségein belül, kiemelten a Duna-Ipoly Nemzeti Park Vác környezetében lévő területének védelmével.
	5. A fiatalok, és felnőttek egészséges életmódra nevelése, szoktatása, rendszeres mozgás, sportolás lehetőségének biztosítása.
	6. A sportoló közeg példamutatásán keresztül prevenció a káros szenvedélyek kialakulásával szemben. (dohányzás, alkohol, drog)
2. **Sportegyesület tagjai:**
	1. A Sportegyesület tagja lehet minden olyan természetes személy, aki teljesíti az Alapszabályban foglalt feltételeket és vállalja az Alapszabályban foglalt tagi kötelezettségeik betartását.
	2. Tagok felvételére vonatkozó rendelkezéseket az Alapszabály állapítja meg.
	3. A Sportegyesületből történő kizárásra vonatkozó rendelkezéseket a Fegyelmi Szabályzat állapítja meg.
	4. A tagok jogaira és kötelezettségeire vonatkozó rendelkezéseket az Alapszabály határozza meg.
	5. A sportegyesületi tagság kizárólag a Ptk.-ban, és az Alapszabályban rögzített esetekben szűnhet meg.
3. **A Sportegyesület szervezeti egységei:**
	1. A Közgyűlés vagy a tagság létszámától függően küldöttgyűlés, mint a Sportegyesület legfőbb szerve. A Közgyűlés összehívásának rendjét az Alapszabály tartalmazza.
	2. Az Elnökség, amely a Tisztújító közgyűlések közötti időszakban a Sportegyesület vezetésére jogosult.
	3. A Felügyelő Bizottság, amely a Sportegyesület szabályszerű működését ellenőrzi. A Sportegyesület szabályszerű pénzügyi működése érdekében pénzügyi szakembert alkalmaz.
	4. Fegyelmi bizottság. Dönt a fegyelmi kérdésekben.
	5. Bizottságok a Sportegyesület Alapszabály szerinti céljai elérése érdekében.
	6. Szakosztályok.
	7. Sportcsoportok.

A Sportegyesület szervezeti egységeinek összehívására, és működésére vonatkozó szabályokat az Alapszabály tartalmazza.

1. **A Sportegyesület működési rendje**:
	1. **A közgyűlésre vonatkozó szabályok**
		1. A Közgyűlés az elnökségből, a Sportegyesületi tagokból, valamint szavazati joggal nem rendelkező meghívott vendégekből áll.

A Közgyűlésre meg kell hívni amennyiben nem a Sportegyesület tagja a Felügyelő és a Fegyelmi Bizottság elnökeit és tagjait.

A tagok azonos szavazatai joggal rendelkeznek. A rendes Közgyűlés évente ülésezik. Az üléseket az elnök hívja össze. A Sportegyesület közgyűlése nyilvános. A Közgyűlés napirendjét az Elnökség állítja össze, azt az elnök terjeszti a közgyűlés elé és a Közgyűlés elején köteles a megjelentekkel elfogadtatni.

* + 1. A Rendkívüli közgyűlést köteles az elnök összehívni,
* ha azt az elnök, vagy az elnökségi tagok egyharmada az ok és a cél megjelölésével
 indítványozza,
* ha az érvényes tagsággal rendelkező tagok legalább egyharmada írásban az ok és cél
 megjelölésével kezdeményezi,
* ha a bíróság elrendeli,
* ha az egyesület elnöki tisztsége megüresedik.

A rendkívüli közgyűlést az erre okot adó körülmény bekövetkezésétől számított 15 napon belül össze kell hívni.

A rendkívüli közgyűlésre egyebekben a rendes közgyűlésre vonatkozó szabályok az irányadók.

A rendkívüli közgyűlés napirendjében az Elnökség köteles szerepeltetni a kezdeményezők napirendi A rendkívüli közgyűlés napirendjében az Elnökség köteles szerepeltetni a kezdeményezők napirendi pontjait.

* + 1. Közgyűlés határozatképes, ha a tagok több mint fele jelen van. A határozatképtelenség miatt elhalasztott Közgyűlést 15 napon belül újra össze kell hívni. Ebben az esetben a közgyűlés a megjelentek számától függetlenül határozatképes.
		2. A Közgyűlés határozatait általában nyílt szavazással, egyszerű szótöbbséggel hozza, kivételt

az alapszabályban leírtak képeznek. Szavazategyenlőség esetén a szavazást meg kell ismételni, döntés csak a szavazattöbbséggel lehetséges.

* + 1. A Küldöttközgyűlés kizárólagos hatáskörébe tartozik.
1. az alapszabály és az egyesület céljainak módosítása,
2. a sportegyesület megalakulásának, más társadalmi szervezettel való egyesülésének, valamint feloszlásának kimondása,
3. a sportegyesület vezető szerveinek (elnök, és elnökségi tagok), a felügyelő bizottságnak és a tisztségviselőinek megválasztása, felmentése és visszahívása, díjazásának megállapítása,
4. a sportegyesület éves költségvetésének elfogadása,
5. az éves beszámoló és a közhasznúsági jelentés – ezen belül az ügyvezető szervnek az egyesület vagyoni helyzetéről szóló jelentésnek - elfogadása
6. a vezető tisztségviselő feletti munkáltatói jogok gyakorlása, ha a vezető tisztségviselő az egyesülettel munkaviszonyban áll,
7. az olyan szerződés megkötésének jóváhagyása, amelyet a sportegyesület saját tagjával, vezető tisztségviselőjével, a felügyelőbizottság tagjával vagy ezek hozzátartozójával köt
8. a jelenlegi és korábbi egyesületi tagok, a vezető tisztségviselők és a felügyelő bizottsági tagok vagy más egyesületi szervek tagjai elleni kártérítési igények érvényesítéséről való döntés,
9. a sportegyesület éves tevékenységéről szóló elnökségi beszámoló elfogadása,
10. a sportegyesület éves beszámolójának elfogadása,
11. a választott könyvvizsgáló megválasztása, visszahívása és díjazásának megállapítása,
12. végelszámoló kijelölése
13. nemzetközi szervezetbe való belépés elhatározása,
14. a tagsági díj mértékének meghatározása,
15. a tagfelvétel elutasítása elleni kérelem elbírálása,
16. a tiszteletbeli elnök megválasztása,
17. a közhasznú szervezet éves beszámolójának, működésének szolgáltatásai igénybevétele módjának és egyéb beszámolói közlésének nyilvánosságra hozatalának megállapítása és a közlést tartalmazó sajtó (szaklap, napilap) meghatározása,
18. döntés a vagyon felhasználásának módjáról a megszűnés esetén,
19. Mindazok a kérdések, amelyeket jogszabály vagy alapszabály a közgyűlés kizárólagos hatáskörébe utal

Kétharmados többség szükséges az alapszabály elfogadásához illetve módosításához, az éves beszámoló elfogadásához, a Sportegyesület megalakulásának, feloszlatásának illetve más szervezettel történő egyesülésnek kimondásához.

A közgyűlés határozatait a Határozatok Könyvében rögzíti, amely szabadon megtekinthető a Sportegyesület hivatalos helyiségében.

**8.2. Az Elnökségre vonatkozó szabályok:**

8.2.1 A Sportegyesület ügyintéző testülete az Elnökség.

8.2.2. Az Elnökség tagjai tisztségüket társadalmi megbízatásként látják el.

8.2.3. Az Elnökségnek legalább 7 tagja van.

 - elnök

 - elnökségi tagok

 A tisztségek bármelyike, egymás után korlátlan számú ciklusban betölthető.

A Közgyűlés közötti időszakban a Sportegyesület tevékenységét az Elnökség irányítja, és ellenőrzi. Tagjait a Közgyűlés választja meg. Működésének kereteit az Egyesületi Törvény, a vonatkozó egyéb jogszabályok, az Alapszabály, és a közgyűlés határozatai szablyák meg. Közgyűlési hatáskörön kívül minden kérdésben dönthet. A Sportegyesület működésével kapcsolatos minden területen ellenőrizhet, tájékozódhat. Tevékenységéről a közgyűlésnek számol be.

* + 1. Elnökség tagja nem lehet önkormányzati vagy országgyűlési képviselő, illetve politikai párt

 Vezető testületének tagja.

* + 1. Az elnökség maga állapítja meg munkatervét, illetőleg készíti el ügyrendjét.
		2. Az Elnökség az éves ülésterve alapján minden hónapban egyszer ülésezik.
		3. Az Elnökség ülései nyilvánosak, azokon az elnökség tagjai, az egyesületi tag és a meghívottak vehetnek részt.
		4. Az ülés helyéről, időpontjáról és a megtárgyalandó kérdésekről (napirendről) – az előterjesztések megküldésével – legalább egy héttel az ülés időpontját megelőzően értesíteni kell az elnökség tagjait, illetve a meghívottakat. Sürgős estben rövidebb határidő is megállapítható.
		5. Az Elnökség a tagok több mint felének jelenléte esetén határozatképes. Határozatképtelenség esetén, az elhalasztott elnökségi ülést 7 napon belül ismételten össze kell hívni. Az ismételten összehívott elnökségi ülés az eredeti napirendben szereplő kérdések vonatkozásában a jelenlévők számára tekintet nélkül határozatképes.
		6. Az Elnökség üléseiről jegyzőkönyvet kell készíteni, amelynek tartalmaznia kell a napirendet, a megjelentek felsorolását, az ülésen elhangzott lényeges észrevételeket, javaslatokat, illetőleg a meghozott határozatokat. A jegyzőkönyvet nyilvános, és hozzáférhető helyen kell tárolnia.
		7. Az Elnökség határozatait nyílt szavazással, és a jelenlévő tagok több mint felének igenlő szavazatával hozza meg.
		8. Az Elnökség határozatát titkos szavazással abban az estben hozza meg,

 - ha bármely elnökségi tag azt indítványozza, és

 - ha az Elnökség az indítványt szótöbbséggel elfogadja.

8.2.13. Amennyiben határozathozatal során szavazategyenlőség keletkezik, az Elnök szavazata dönt. Az Elnök távollétében ez a jog az ülést levezető elnökségi tagot illeti meg.

8.2.14. Az Elnökség határozatairól az érintett szerveket, valamint a Sportegyesület tagságát 15 napon belül írásban összehívni.

8.2.15. Rendkívüli ülést kell összehívni, ha az Elnök, vagy az elnökségi tagok egyharmada az ok és cél megjelölésével ezt indítványozza.

Az Elnökségnek biztosítania kell a Sportegyesület működésével kapcsolatban keletkezett iratokba való betekintést. Az ilyen irányú igényt személyesen, vagy írásban kell bejelenteni az elnöknek a betekintés előtt legalább egy héttel, majd az egyesület helységében történhet az iratok tanulmányozása, melyből rövid emlékeztetőt kell készíteni. Az emlékeztetőben fel kell tüntetni a kérelmező nevét, valamint a kérelem benyújtásának, illetve teljesítésének dátumát, valamint a megtekintett iratokat.

* + 1. Az Elnökség, a Sportegyesület működésével, szolgáltatási igénybevételi módjával, beszámolói közlésével kapcsolatosan biztosítja a nyilvánosságot, egyrészt a jogszabályokban meghatározott módon (közzétételi kötelezettség) másrészt hirdetőtáblán történő kifüggesztéssel, továbbá az alapszabályban szabályozott irat betekintési és felvilágosítás adási jog rögzítésével. Amennyiben ezen szabályokkal sem valósulna meg a nyilvánosság biztosítása, továbbá bármely egyesületi tag írásbeli kérelmére az Elnökség a jogszabályban rögzített körben, a Váci Napló című hetilap útján megtekintett közleményben köteles közzétenni ezen adatokat.
	1. **Az Elnökség feladata és hatásköre:**
		1. Az Elnökség a sportegyesület demokratikus elveknek megfelelő vezetése.
		2. Az elnökségi ügyekben és az elnökség határozatainak meghozatalában való részvétel. Észrevételek, javaslatok tétele a Sportegyesület működésével kapcsolatban.
		3. A Sportegyesület sport- és gazdasági tevékenységének irányítása a két Közgyűlés közötti időszakban.
		4. A Sportegyesület következő évi programjának kidolgozása.
		5. A Közgyűlés előkészítése, napirend összeállítása.
		6. Véleményezés, javaslattétel az Elnök hatáskörébe tartozó döntések meghozatalához.
		7. Költségvetés-tervezet kidolgozása.
		8. A közhasznúsági jelentés kötelező jellegű elkészítése az éves beszámoló elkészítésekor. A közhasznúsági jelentésnek tartalmaznia kell a számviteli beszámolót, a költségvetési támogatás felhasználását, a vagyon felhasználásra vonatkozó kimutatást, a központi költségvetési szervtől, az elkülönített állami pénzalapról, a helyi önkormányzattól, az egészségbiztosítási alaptól és egyéb szervektől kapott támogatás mértékét, a Sportegyesület vezető tisztségviselőinek nyújtott juttatások értékét, illetve összegét, valamint a közhasznú tevékenységről szóló rövid tartalmi beszámolót. A közhasznú jelentés nyilvános, abba bárki betekinthet, abból saját költségére másolatot kérhet.
		9. Éves beszámoló elkészítése.
		10. A Sportegyesület működési feltételeinek megteremtése.
		11. A sportoláshoz szükséges feltételek megteremtése.
		12. A Sportegyesület törvényes működésének biztosítása.
		13. Gondoskodik olyan nyilvántartás vezetéséről, amelyből a közgyűlés, illetve az elnökség döntéseinek tartalma, időpontja, és hatálya, és a döntést támogatók, illetőleg ellenzők számaránya és –amennyiben ez lehetséges – személye megállapítható.
		14. Az éves program-, munka-, és ülésterv, valamint a versenynaptár meghatározása.
		15. Szakosztályok és sportcsoportok létrehozása, illetve fúziója, szüneteltetése.
		16. A Sportegyesület bizottságai, a szakosztályok és sportcsoportok tisztségviselőinek megbízása a megbízás visszavonása.
		17. A Sportegyesület Szervezeti és Működési Szabályzatának jóváhagyása, a gazdasági vezetö kinevezése az elnök előterjesztése alapján.
		18. A Sportegyesület törvényes és alapszabályszerű működésének biztosítása és felügyelete. A tervszerűség, az eredmények, valamint a költségvetési helyzet alakulásának folyamatos ellenőrzése.
		19. A Közgyűlés határozatai végrehajtásának biztosítása és a végrehajtás ellenőrzése.
		20. Javaslat tétel kitüntetések és elismerések adományozására.
		21. Megfelelő fedezet birtokában döntés
* a költségvetésben nem szereplő kiadásokról
* az előirányzatot meghaladó kiadásokról
* a költségvetési előirányzatok évközi módosításairól, átcsoportosításáról.
	+ 1. Fegyelmi Bizottság létrehozása.
		2. Fegyelmi Szabályzat jóváhagyása.
		3. Kapcsolattartás más szervezetekkel.
		4. A Sportegyesület folyamatos működéséhez kapcsolódó ügyek intézése.
		5. Az éves tagdíj mértékének megállapítása.
		6. A tagdíjfizetés rendjének meghatározása.
		7. A Felügyelő Bizottság kivételével bizottságok létesítése, illetve megszüntetése, vezetőik megbízása, felmentése, beszámoltatása.
		8. A szakosztályok létrehozása, megszüntetése, a szakosztályok beszámoltatása, ösztönzési szabályok jóváhagyása.
		9. A lemondott, egyéb okokból megvált elnökségi tagok és tisztségviselők helyére a Sportegyesület tagjai sorából új személyek behívása (kooptálása).
		10. Az elnökség lemondott vagy egyéb okból kivált elnökségi tagjai helyett az egyesület tagjai sorából történő behívással maximum főig egészítheti ki az Elnökséget, 4 fő kiválása esetén az Elnökséget újra kell választani az e célból összehívott rendkívüli Közgyűlésen.
		11. Az Elnökség hatáskörét meghaladó intézkedéseket tartalmazó javaslatok Közgyűlés elé terjesztése.
		12. A vezetőszerv döntéseit az érintettekkel tértivevényes postai küldeményben, vagy az átvételi elismervény alapján személyesen közli. A döntéseket az egyesület hirdetőtábláján 15 napra történő kifüggesztés útján hozza nyilvánosságra. Az egyesület belső e-mail levelezésében értesíti a tagságot.
	1. **Az Elnökre vonatkozó szabályok:**

8.4.1. A Sportegyesület egyszemélyi képviseletét az elnök látja el.

8.4.2 Az Elnököt a közgyűlés választja meg.

8.4.3. Az Elnököt a közgyűlés egyszerű többséggel választja meg.

8.4.4. A tisztség egymás után korlátlan számú ciklusban betölthető.

**8.5. Az Elnök feladata és hatásköre:**

8.5.1. Vezeti és szervezi az Elnökség munkáját.

8.5.2. Egy személyben képviseli a Sportegyesületet.

8.5.3. Összehívja és vezeti a Közgyűlést és az Elnökségi üléseket.

8.5.4. Irányítja és ellenőrzi a Sportegyesület tevékenységét, gazdálkodását.

8.5.5. Biztosítja a Sportegyesület törvényes működését, megteremti az ehhez szükséges feltételeket.

8.5.6. Dönt minden olyan ügyben, amely nem a Közgyűlés vagy az Elnökség hatáskörébe tartozik.

* + 1. Rendelkezik a bankszámla felett.
		2. Gondoskodik olyan nyilvántartás vezetéséről, amelyből a vezető szervek (Közgyűlés és Elnökség) döntésének tartalma, időpontja és hatálya illetve a döntést támogatók és ellenzők számaránya megállapítható. (Döntések könyve)
		3. A sportegyesület székhelyén biztosítja bárki számára a Sportegyesület működésével kapcsolatosan keletkezett iratokba való betekint jogának gyakorlását előzetes időpont egyeztetése után. Az Elnök - külön kérelemre – a személyiségi jogok, és az üzleti titok figyelembevételével a kért iratokról másolatot készít.
		4. A Sportegyesület működéséről szolgáltatásainak módjáról, az alapszabály szerinti tevékenységének és gazdálkodásának legfontosabb adatairól beszámolóiról, valamint a vezető szervek határozatairól az érintetteket, a nyilvánosságot írásban vagy más igazolható módon tájékoztatja.
		5. Ellenőrzési joga kiterjed a Sportegyesület teljes tevékenységére.
		6. Feladatait és hatásköreit az Elnökség más tagjaira átruházhatja.
		7. Tevékenységét ellenszolgáltatás nélkül végzi, de ezen munkavégzés közben keletkező költségeit a Sportegyesület köteles maradéktalanul megtéríteni.
		8. Az alapszabály és egyéb szabályzatok, valamint a közgyűlési és elnökségi határozatok végrehajtásának irányítása és ellenőrzése.
		9. A szakosztályok, sportcsoportok munkájának figyelemmel kisérése, edzések látogatása.
		10. A média tájékoztatása a Sportegyesület tevékenységeiről.
		11. Aláírási és utalványozási jogkör gyakorlása.
		12. A más szervezetekkel kötött együttműködési megállapodásban foglaltak betartásának felügyelete.
		13. Mindazon feladatok ellátása, amelyeket jogszabály, alapszabály, illetőleg a közgyűlés vagy az
		 elnökség a hatáskörébe utal.
		14. A közgyűlés hatáskörébe nem tartozó tisztségviselők kinevezése és felmentése, valamint velük szemben a munkáltatói jogkör gyakorlása.
		15. A Sportegyesület külső és belső kapcsolatainak ápolása, nyilvánossági munka.
		16. Rendezvények teljes szervezési és tájékoztatási tevékenységének koordinálása.
		17. Koordinálja a Sportegyesület rendezvényeit és más eseményeket.
		18. Kapcsolatot tart a Sportegyesületen kívüli személyekkel és szervezetekkel.
		19. Szakképzettségéből eredően szakmailag felügyeli az egyesület, szakosztályok, sportcsoportok munkáját, segíti az utánpótlás nevelést, kapcsolatot tart a városban működő általános, középiskolák testnevelő tanáraival. Szakmai kapcsolatot tart fenn a megyei pedagógiai és Sportintézet szakembereivel, és az Önkormányzat illetékes vezetőivel.
		20. Gazdasági ügyek felügyelete és jogszabály szerinti intézése.
		21. A Sportegyesület PR tevékenységének felügyelete.
		22. Támogatók felkutatása. Azokkal való kapcsolattartás.
		23. Pályázatok felügyelete.
		24. Beszerzések irányítása.
		25. Versenyek szervezése.
		26. Versenyek lebonyolításának felügyelete.
		27. Versenyek lebonyolításának technikai feltételei biztosításának felügyelete és szervezése.
		28. Sportobjektumok karbantartásának felügyelete.
		29. Objektumok fejlesztése, fejlesztésének felügyelete.
	1. **Az elnökségi tagokra vonatkozó szabályok:**
		1. Az elnökség tagjai tisztségükben újraválaszthatók.
		2. Az elnökségi ülésen az elnökségi tagokra vonatkozóan szavazási kötelezettség áll fenn. Kivétel az Elnök engedélye alapján lehetséges.
		3. Az elnökségi tagok együttesen felelősek a pénzügyi, gazdasági határozatokért.
	2. **Az elnökségi tagok feladata és hatásköre:**
		1. Az elnökségi ügyekben és az elnökség határozatainak meghozatalában való részvétel.
		2. Észrevételek javaslatok tétele a Sportegyesület működésével kapcsolatban.
		3. Javaslattétel rendkívüli közgyűlés, elnökségi ülés összehívására.
	3. **A Gazdasági vezetőre vonatkozó szabályok:**
		1. A gazdasági vezető tevékenységét az elnök irányítása alatt végzi. Fő feladata a Sportegyesület gazdálkodásának irányítása.
	4. **A Gazdasági vezető feladat- és hatásköre:**

8.11.1. Elkészíti a Sportegyesület előző évi pénzügyi tevékenységének főbb adatait tartalmazó pénzügyi beszámolót és közhasznúsági jelentést.

* + 1. Elkészíti a Sportegyesület következő évre vonatkozó pénzügyi tervét.
		2. Figyelemmel kíséri a törvényi feltételek és egyéb rendeletek változásait és biztosítja a Sportegyesület szabályok szerinti működését, illetve felhívja a figyelmet a változásokra.
		3. Kialakítja a megfelelő belső nyilvántartásokat, elkészíti a szükséges kimutatásokat, elemzéseket.
		4. Vezeti a naplófőkönyvet.
		5. Ellátja a pénztárkezelési feladatokat.
		6. Számlát bocsát ki, illetve gondoskodik a beérkező és igazolt számlák és egyéb fizetési kötelezettségek határidőben történő kiegyenlítéséről.
		7. Rendelkezik a Sportegyesület bankszámlája felett az Elnökkel együtt.
		8. Tartja a kapcsolatot a számlavezető intézettel
	1. **A Felügyelő Bizottságra vonatkozó szabályok:**
		1. Ellátja mindazon feladatokat, gyakorolja mindazon hatásköröket, amelyekkel a küldöttközgyűlés közvetlenül megbízza.
		2. Sportegyesület gazdálkodását a Felügyelő Bizottság felügyeli.
		3. A Közgyűlés a Sportegyesület működésének, gazdálkodásának és vagyonkezelésének ellenőrzésére, egy elnökből és 2 tagból álló, megfelelő szakmai képesítéssel rendelkező Felügyelő Bizottságot választ.
		4. A Felügyelő Bizottság tevékenységét a bizottság elnöke irányítja. A bizottság feladatainak ellátása érdekében külső szakembereket is igénybe vehet.
		5. A Felügyelő Bizottság éves ellenőrzési terv alapján végzi tevékenységét, amelyről tájékoztatja a Sportegyesület Elnökségét.
		6. A Felügyelő Bizottság Elnöke tanácskozási joggal részt vehet az elnökség ülésein.
		7. A Felügyelő Bizottsága tevékenységéért a közgyűlésnek felelős.
		8. A Felügyelő Bizottság elnöke a bizottság tevékenységéről köteles a a Sportegyesület Közgyűlésének beszámolni.
		9. A Felügyelő Bizottság észrevételeiről, javaslatairól tájékoztatja a Sportegyesület vezetőségét, szükség estén a közgyűlést.
		10. A Felügyelő Bizottság elnöke és tagjai a sportegyesületben más tisztséget nem viselhetnek, illetőleg nem lehetnek egymásnak, valamint a Sportegyesület bármely tisztségviselőjének és alkalmazottjának hozzátartozója.

**8.13. A Felügyelő Bizottság feladata és hatásköre:**

8.13.1. A Sportegyesület pénz- és vagyonkezelésének, gazdasági tevékenységének vizsgálata.

8.13.2. A köztestületek gazdálkodására vonatkozó jogszabályok és egyéb kötelező előírások, határozatok betartásának ellenőrzése.

* + 1. Az éves gazdálkodásról szóló elnökségi beszámoló felülvizsgálata.
		2. A tagsági díj befizetésének ellenőrzése.
		3. A bizonylati fegyelem betartásának ellenőrzése.
		4. A sportegyesület vagyonának megóvása érdekében szükséges intézkedések ellenőrzése.

**8.14. A Felügyelő Bizottság működése:**

8.14.1. A Felügyelő Bizottság az ügyrendjét maga állapítja meg.

8.14.2. A Felügyelő Bizottság tevékenysége során vezető tisztségviselőktől jelentést, a Sportegyesület munkavállalóitól pedig tájékoztatást vagy felvilágosítást kérhet, továbbá a Sportegyesület könyveibe és irataiba betekinthet, azokat megvizsgálhatja.

8.14.3. A Felügyelő Bizottság tagja a Sportegyesület vezető szervének ülésén tanácskozási joggal részt vehet.

8.14.4. A Felügyelő Bizottság köteles az intézkedésre jogosult szervet tájékoztatni, és annak összehívását kezdeményezni, ha arról szerez tudomást, hogy:

 -A Sportegyesület működése során olyan jogszabálysértés vagy a Sportegyesület érdekeit egyébként súlyosan sértő esemény (mulasztás) történt, amelynek megszüntetése vagy következményeinek elhárítása, illetve enyhítése az intézkedésre jogosult vezetőszerv döntését teszi szükségessé, vagy

 -A vezető tisztségviselők felelősségét megalapozó tény merül fel.

8.14.5. Az intézkedésre jogosult vezető szervezet a Felügyelő Bizottság indítványára annak megtételétől számított harminc napon belül- össze kell hívni. E határidő eredménytelen eltelte esetén a vezetőszerv összehívására a Felügyelő Bizottság is jogosult.

8.14.6. Ha az arra jogosult szerv a törvényes működés helyreállítása érdekében szükséges intézkedést nem teszi meg, a Felügyelő Bizottság köteles haladéktalanul értesíteni a törvényességi felügyeletet ellátó szervet.

**8.15. A sportegyesület Fegyelmi Bizottságának feladata:**

8.15.1. A sportegyesület tagjai tekintetében a fegyelmi jogkör első fokon történő gyakorlása.

8.15.2. Bejelentett vagy hivatalból észlelt etikai ügyek kivizsgálása, ennek eredményeként javaslattétel a Sportegyesület elnökségének, szükség esetén az illetékes szervnél eljárás kezdeményezése.

8.15.3. A Fegyelmi Bizottság elnökét és két tagját az Elnökség választja meg a sportegyesület tagjai sorából. Nem lehet a bizottság tagja az, aki a Sportegyesület más tisztségviselője.

8.15.4. Feladatait az Elnökség által jóváhagyott Fegyelmi Szabályzat előírásai szerint folytatja.

**8.16. A Szakosztályokra vonatkozó szabályok:**

8.16.1. A szakosztályok működtetéséről, szüneteltetéséről az Elnökség dönt.

8.16.2. A szakosztályok munkáját a szakosztályvezető irányítja.

8.16.3. A szakosztályok munkájáról a szakosztályvezető az Elnökségnek számol be.

8.16.4. A szakosztályvezető személyéről az elnökséget írásban tájékoztatni kell amely tudomásul veszi a választás eredményét.

8.16.5. A szakosztályvezetőknek az elnökségi ülésen a megjelenés kötelező.

8.16.6. Amennyiben a szakosztályvezető akadályoztatva van az elnökségi ülésen történő részvételekor abban az estben a szakosztályvezető Írásbeli meghatalmazással az általa kijelölt személyt delegálhatja az elnökségi ülésre, aki a szakosztályvezető nevében és teljes jog- és hatáskörrel vesz részt.

**8.17. A Szakosztályok feladata és hatásköre:**

8.17.1. A szakosztályok általános feladta, hogy az adott sportágban a maguk területén tervszerű keretek között megvalósítsák a Sportegyesület vezető szervei által kitűzött célokat.

8.17.2. A szakosztály konkrét feladata az oktatás-nevelés, edzések, versenyek, megszervezése, a szakosztály hatáskörébe utalt egyéb feladatok ellátása.

8.17.3. Szakmai kapcsolattartás a sportág városi, megyei és országos szervezeteinél, az egyesület képviselete a sportághoz kapcsolódó rendezvényeken (pl: Közgyűlés) hacsak ezt a jogot az elnök magához nem vonja.

**8.18. A tagok, tiszteletbeli, és pártoló tagok jogai és kötelezettségei:**

8.18.1. A Sportegyesület közgyűlésén részt vehet a vezető szervek (elnökség,elnök, felügyelő bizottság tagjainak és elnökének) megválasztásában. Képviselete útján választhat, illetve választható az elnökség sorába.

8.18.2. Tisztségre választható (képviselettel járó tisztségre csak nagykorúság esetén!)

8.18.3. Véleményt nyilváníthat, javaslatot tehet a Sportegyesületet érintő bármely kérdésben. A Sportegyesület felügyeleti szervnél indítványozhatja a Sportegyesület jogszabályba ütköző határozatának felülvizsgálatát.

8.18.4. A meghatározott feltételek szerint részt vehet a bizottságok, szakosztályok, sportcsoportok munkájában. Edzéseken, versenyeken használhatja a sportlétesítményeket, sportszereket és sportfelszereléseket. Igényelheti a Sportegyesület szakembereinek segítségét.

**8.19 A sportegyesületi tagok, tiszteletbeli- és pártoló tagok kötelezettségei.**

8.19.1. Az alapszabály betartása, a sportegyesületi vezetőszervek határozatainak végrehajtása.

8.19.2. A havi tagdíj fizetése, a sportegyesületi vagyon megóvása.

8.19.3. Sportszerű magatartás.

8.19.4. Versenyszerűen sportolók esetében a hazai és nemzetközi versenyekre való lelkiismeretes felkészülés és a legjobb tudás szerinti szereplés. A vonatkozó doppingelőírások betartása, sportszerű életvitel, a fair-play szabályok mindenkori betartása. Részvétel a kötelező sportorvosi vizsgálatokon és az esetleges WADA ellenőrzéseken az ellenőrzést végrehajtó sportegészségügyi hatóság követelményeinek és utasításainak feltétel nélküli végrehajtása. *Az egyesület minősített sportolóinak jogairól és kötelességéről az egyesület és a sportági szakszövetségek „Sportolói Szabályzata” rendelkezik.*

8.19.5 A Sportegyesület célkitűzéseinek fizikai, erkölcsi, és anyagi támogatása.

**8.20. A tagfelvételre vonatkozó szabályok:**

8.20.1. Tagfelvételi kérelmét az európai Unió bármely polgára kezdeményezheti, aki írásban nyilatkozik az Alapszabályban foglaltak és a havi tagsági díj fizetés elfogadásáról.

8.20.2. A tagfelvételre az adott szakosztály vezetője tesz javaslatot és kéri az adott személy nyilvántartásba vételét. A tagság csak az adott szakosztály munkájában történő részvételre és az adott sportág edzéseinek látogatására jogosítja fel a tagot.

8.20.3**.** Tagdíj: A tagdíj minden hónap 10-ig fizetendő.

 1. ifjúsági tagdíj mértéke 18 éves korig 4.000Ft/fő/hó

 2. felnőtt tagdíj mértéke 18 éves kortól 5.500ft/fő/hó

 3. családi tagság tagdíj mértéke 11.000ft/fő/hó

 (3, vagy háromnál több fő esetén)

 3. tagfenntartói tagdíj mértéke 1.500ft/fő/hó

 4. pártolói tagdíj (magánszemély) 5.000ft

 5. pártolói jogi személynél 5.000ft

 Az ifjúsági tagdíj megilleti a tagot mind addig, amíg a nappali tanulmányait folyamatosan végzi, de de maximum 24 éves koráig. A tagdíj mértéke az infláció arányában minden naptári év január 1-től automatikusan nő illetve csökken. Mértékénél a MNB számadatai az irányadók. A tagdíjat a szakosztályvezető, vagy gazdasági vezető szedi, és az összeg átvételekor elismervényt állít ki a tag részére.

**9. Működési szabályzat:**

**9.1. Cégjegyzés. Aláírás**

9.1.1 Az alapszabály értelmében a Sportegyesület jegyzése úgy történik, hogy előírt nyomtatott neve alá az elnök írja alá a nevét

9.1.2. A Sportegyesületen belüli levelezésben, kiadványok, tájékoztatók esetén az Elnökség tagjai is aláírhatnak. A cégszerű aláírást igénylő dokumentumok aláírása a banki bejelentő alapján történik.

**9.2. Utalványozás:**

9.2.1. A Sportegyesület tevékenységéhez kapcsolódóan beérkező számlák utalványozása az elnök hatáskörébe tartozik.

**9.3. Bélyegzőhasználat:**

9.3.1. A Sportegyesület nevét tartalmazó bélyegző az elnök felelős őrzésében van a sportegyesület hivatalos helyiségében.

**9.4. A Sportegyesületen belül működő értekezletek rendje:**

9.4.1 A közgyűlést évente egyszer az elnök hívja össze az Alapszabályban meghatározott rend szerint.

9.4.2. Az Elnökségi Ülések összehívása is az elnök feladata havonta egyszer, de ha valamelyik határozat vagy az Elnökség hatáskörébe utalt döntés nem tűr halasztást, az elnök az Elnökségi Ülést sürgőséggel is összehívhatja. Az Elnökség ülésein meghívottak is részt vehetnek, de ők szavazati joggal nem rendelkeznek.

9.4.3. Az Elnökség a Sportegyesület irányításával összefüggő feladatai egyeztetése céljából értekezletet tarthat. Az értekezlet összehívását bármely elnökségi tag kezdeményezheti. A vezetőségi értekezletet az Elnök vezeti le, de elfogadásra kötelezett napirenddel és jegyzőkönyv-vezetési kötelezettséggel ezek az alkalmak nem rendelkeznek.

**9.5. A Sportegyesület vezető tisztségviselőinek összeférhetetlenségére vonatkozó szabályozás**

* + 1. Az Elnökség határozathozatalában nem vehet részt az a személy, aki, vagy akinek közeli hozzátartozója (Ptk. 685.§. b) pont) valamint élettársa (továbbiakban hozzátartozó) a határozat alapján kötelezettség vagy felelősség alól mentesül vagy bármilyen más előnyben részesül, illetőleg a megkötendő jogügyletben egyébként érdekelt. Nem minősül előnynek a Sportegyesület cél szerinti juttatásai keretében a bárki által megkötés nélkül igénybe vehető nem pénzbeli szolgáltatás, illetve a Sportegyesület által a tagságnak – tagsági viszony alapján - nyújtott, az alapszabálynak megfelelő cél szerinti juttatás.
		2. Nem lehet a Sportegyesület felügyelő szervének elnöke vagy tagja, illetve könyvvizsgálója az a személy, aki az Elnökség elnöke vagy tagja. A sportegyesülettel a megbízatásán kívül más tevékenységre kifejtésére irányuló munkaviszonyban vagy munkavégzésre irányuló egyéb jogviszonyban áll, a Sportegyesület cél szerinti juttatásában részesül – kivéve, a bárki által megkötés nélkül igénybe vehető nem pénzbeli szolgáltatásokat, és a Sportegyesület tagságának, a tagsági viszony alapján nyújtott, az alapszabálynak megfelelő cél szerinti juttatást -, illetve a fenti pontokban meghatározott személyek hozzátartozója.
		3. A Sportegyesület közhasznú szervezeti jogállásának ismeretében nem lehet a Sportegyesület vezető tisztségviselője az a személy, aki közhasznú szervezetnél töltött be – annak megszűntét megelőző két évben legalább egy évig – vezető tisztséget, amely az adózás rendjéről szóló törvény szerinti köztartozást nem egyenlítette ki.
	1. **A Sportegyesület jogképessége:**
		1. A Dunai Sárkányok STE Vác jogi személy, ennél fogva önállóan vagyoni jogokat szerezhet, illetőleg kötelezettségeket vállalhat.
		2. A Sportegyesület ha polgári jogviszonyban közvetlenül részt vesz, az Elnök képviseli. E jogkörét esetenként vagy az ügyek meghatározott csoportjára nézve az elnökség más tagjára is átruházhatja.
1. **A Sportegyesület anyagi forrásai és gazdálkodása:**
	* 1. A Sportegyesület bevételeiből gazdálkodik, amelyek az Alapszabály cél szerinti tevékenységéből származó bevételeiből, cél szerinti tevékenységéhez kapott támogatásokból és kizárólagosan másodlagosan folytatott gazdasági tevékenységből származó bevételekből áll.
		2. A Sportegyesület nem fogadhat el párttól támogatást, illetve pártot sem támogathat.
		3. A sportegyesület éves költségvetés alapján gazdálkodik. Tartozásáért teljes vagyonával felel.

A Sportegyesület vezető beosztású dolgozói tevékenységükért fegyelmi felelősségük, és kártérítési kötelezettségük fennállása mellett felelnek.

* + 1. A tagok az egyesület tartozásaiért nem felelnek, csak a befizetett tagdíj mértékéig. Az

egyesületi vagyonban okozott károkozásért viszont teljes mértékében felelősek. Az okozott kárt megtéríteni kötelesek.

* + 1. A Sportegyesület váltót, illetve más hitelviszonyt megtestesítő értékpapírt nem bocsáthat ki,

valamint az államháztartás alrendszereiből kapott támogatást hitel fedezetéül, illetve hitel törlesztésére nem használhatja fel.

* + 1. A Sportegyesület a cél szerinti tevékenységéből származó bevételeit, és ráfordításait

elkülönítetten kell nyilvántartani.

* + 1. A Sportegyesület bevételeit kizárólag a Sportegyesület Alapszabályában rögzített célokra

fordíthatja.

**11. Záró rendelkezések:**

Jelen Szervezeti és Működési Szabályzat módosítása csak az Elnökség előterjesztésében, a Közgyűlés jóváhagyásával lehetséges. Az egyesület eredményes, és hatékony működéséhez szükséges rendelkezéseket önálló szabályzatok tartalmazzák, elnöki utasítások egészítik ki.

Ezen szabályzatok, utasítások az SZMSZ változtatása nélkül is módosíthatók.

Az egyesület eredményes és hatékony működéséhez szükséges további rendelkezéseket –mint pl. iratkezelést, on-line nyilvántartások kezelését stb.- önálló szabályzatok tartalmazzák.

Az egyesületi dokumentumok és szabályzatok jegyzéke jelen SZMSZ melléklete. Ezen dokumentumok bárki számára hozzáférhetők. A nyilvánosságra hozatal, a tájékoztatás, megismertetés és felülvizsgálat módosítás rendje a Fegyelmi Szabályzat, Házirend, a Balesetvédelmi Szabályzat, Etikai Szabályzat esetében megegyezik az alábbiakban meghatározott eljárásrenddel.

11.1. A tájékoztatás, megismertetés rendje, nyilvánosságra hozatal:

Az SZMSZ rendelkezéseiről a tagokat, a nyilvánosságot on-line formában, az egyesület web oldalán, és írásban egyesület székhelyén a dokumentumok kifüggesztésével tájékoztatja. A tag a tagbelépési nyilatkozat aláírásával elismeri, hogy az összes szabályzatot elolvasta, megértette, és elfogadta.

* 1. Az SZMSZ és az egyesület alapvető szakmai-stratégiai dokumentumainak felülvizsgálatáról, a

jogszabályi változásokból eredő korrekciójáról az egyesület elnöke a vezetőség, és szaktanácsadók bevonásával a éves rendes közgyűlés értesítési határidejéig gondoskodik. Az SZMSZ mellékletében található egyéb belső szabályzatok előírásai – a véleményezési és egyetértési jog gyakorlásával – jelen SZMSZ változtatása nélkül is módosíthatók, amennyiben a jogszabályi előírások, belső egyesületi megfontolások vagy az egyesület elnökének megítélése ezt szükségessé teszi.

1. **Legitimációs záradék:**

A szervezeti és működési szabályzatot a Dunai Sárkányok STE elnöksége október 27. napján tartott ülésén véleményezte és egyetértésével elfogadta. Az elfogadás tényét az elnökség tagjai az alábbiakban hitelesítő aláírásukkal tanúsítják.

…………………………………… …………………………………….. …………………………………..

…………………………………… …………………………………….. …………………………………..

Ph.

………………………………………

Elnök

Vác, 2014. október 2.